ธปท.ขึ้นดอกไม่เกิน0.75% ขยับกู้0.50%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สมาคมธนาคารไทยคาดดอกเบี้ยนโยบายปีนี้ขึ้นไม่เกิน 0.75% เงินกู้ขยับรวม 0.5%
นายประสาร ไตรรัตน์วรกุล ประธานสมาคมธนาคารไทย และกรรมการผู้จัดการ ธนาคารกสิกรไทย เปิดเผยว่า ในการประชุมคณะกรรมการนโยบายการเงิน (กนง.) เดือน มิ.ย.นี้ คาดว่าธนาคารแห่งประเทศไทย (ธปท.) อาจมีการปรับขึ้นดอกเบี้ย 0.25% ก่อนทยอยขึ้นรวม 3 ครั้งในปีนี้ไม่เกิน 0.75% ซึ่งหากเป็นเช่นนั้นอาจจะเห็นการทยอยปรับขึ้นดอกเบี้ยเงินกู้ของธนาคารพาณิชย์รวม 0.5%
“ถ้าดอกเบี้ยนโยบายขึ้น เงินฝากบางประเภทก็อาจปรับ แต่คงไม่ปรับขึ้นทั้งหมดในคราวเดียวกัน เพราะเงินฝากต้องขึ้นกับการแข่งขันของธนาคารพาณิชย์” นายประสาร กล่าว
อย่างไรก็ดี ยอมรับว่าสถานการณ์ปัจจุบันมีความไม่แน่นอน หากเหตุการณ์ต่างๆ สงบก็คงมีการปรับขึ้นดอกเบี้ยในรูปแบบการทยอยปรับ ซึ่งจะเห็นดอกเบี้ยเงินกู้ และเงินฝากค่อยๆ ขยับตาม
นายชาติศิริ โสภณพนิช กรรมการ ผู้จัดการใหญ่ ธนาคารกรุงเทพ กล่าวว่า ขณะนี้ดอกเบี้ยไม่ใช่ประเด็นใหญ่ ในระบบยังมีสภาพคล่องเพียงพอ จึงไม่น่าเป็นตัวกดดันให้ขึ้นดอกเบี้ย เชื่อว่าระยะสั้นดอกเบี้ยไม่น่ามีการเปลี่ยนแปลงนัก คงต้องรอดูช่วงครึ่งหลังของปีนี้ แต่หาก ธปท. ปรับขึ้นดอกเบี้ยนโยบายการปรับขึ้นดอกเบี้ยเงินกู้ก็ต้องรออีกระยะหนึ่ง